Det holdt hårdt, da Frederik Andersens amerikanske hold Anaheim Ducks sikrede sig sejren over Nashville.

Nashville og Anaheim Ducks stødte sammen i en topkamp, og danske Frederik Andersen og hans holdkammerater fra Anaheim Ducks kunne trække sig tilbage som sejrherre. Det holdt ellers hårdt, og endte med at Frederik Andersen fik en meget central rolle i sejren, der indtil to minutter før tid lå for Nashvilles skøjter. Så blev der udlignet og kampen måtte ud i straffeslag. Her viste Frederik Andersen sit værd, og af de tre skud på sig, reddede han de to. Det modsatte var tilfældet for modstanderen, og så havde Anaheim sejren i hus. Frederik Andersen har, siden han skiftede fra Frederikshavn White Hawks spillet i Sverige og altså siden i USA hvor det er blevet til 58 kampe.